ഇരവിപുരം ഭാസി

കേരളത്തിലെ പ്രമുഖനായ കഥാപ്രസംഗ കലാകാരനും സാംസ്കാരിക പ്രവർത്തകനുമായിരുന്നു ഇരവിപുരം ഭാസി (മരണം : 07 നവംബർ 2025). കേരള കാഥിക പരിഷത്തിന്റെ സംസ്ഥാന സെക്രട്ടറിയായിരുന്നു. ഇപ്റ്റയുടെ (ഇന്ത്യൻ പീപ്പിൾസ് തിയേറ്റർ അസോസിയേഷൻ) ആദ്യകാല സംഘാടകനും സംസ്ഥാന സെക്രട്ടറിയുമായിരുന്നു അദ്ദേഹം.https://www.deshabhimani.com/News/kerala/iravipuram-bhasi-diesകേരള സംഗീത നാടക അക്കാദമിയുടെ ഗുരു പൂജ പുരസ്കാരം ലഭിച്ചിട്ടുണ്ട്.https://www.samakalikamalayalam.com/news/kerala/renowned-kadhikan-iravipuram-bhasi-passes-away
ജീവിതരേഖ
കൊല്ലം എസ്എൻ കോളജിലെ പഠനകാലത്ത് (1957-62) ഇരവിപുരം ഭാസി വിദ്യാർത്ഥി രാഷ്ട്രീയത്തിൽ സജീവമായിരുന്നു. അതേസമയം തന്നെ സം​ഗീതമത്സരങ്ങളിൽ ഒന്നാം സ്ഥാനവും നേടിയിട്ടുണ്ടായിരുന്നു. കോളജ് ആർട്സ് ക്ലബ്ബ് സെക്രട്ടറിയായിരുന്നു. 1959-ൽ ഡൽഹിയിൽ നടന്ന അന്തർദ്ദേശീയ യുവജനോത്സവത്തിൽ ഗാനമത്സരത്തിലും പങ്കെടുക്കുകയും ചെയ്തിട്ടുണ്ട്. https://www.samakalikamalayalam.com/news/kerala/renowned-kadhikan-iravipuram-bhasi-passes-away

ഇടവാ മുസ്ലീം ഹൈസ്കൂളിൽ ഭാഷാദ്ധ്യാപകനായി നിയമനം ലഭിച്ചെങ്കിലും, ആ ജോലി ഉപേക്ഷിച്ചാണ് ഇരവിപുരം ഭാസി പൂർണ്ണമായി കഥാപ്രസംഗ രംഗത്തേക്ക് തിരിയുന്നത്.https://newspaper.mathrubhumi.com/kollam/news/news-1.11040514 1965-ൽ കെ കെ വാദ്ധ്യാരുടെ നേതൃത്വത്തിൽ രൂപീകരിച്ച കേരള കാഥിക പരിഷത്തിൻ്റെ സംസ്ഥാന സെക്രട്ടറിയായും അദ്ദേഹം പ്രവർത്തിച്ചു.

നിരവധി കഥകൾ ഇരവിപുരം ഭാസി വേദിയിലെത്തിച്ചു. എം.എൻ. സത്യാർത്ഥി ബംഗാളിയിൽ നിന്ന് മൊഴിമാറ്റം ചെയ്ത 'പൊയ്മുഖം' എന്ന കഥാപ്രസംഗം ഉദ്ഘാടനം ചെയ്തത് അന്നത്തെ മുഖ്യമന്ത്രിയായിരുന്ന സി. അച്യുതമേനോൻ ആയിരുന്നു.

ഭാര്യ:  എം.പി. അമ്മിണി. മക്കൾ: ബി. സിമ്മി, ഡോ. ബി. ഷൈനി, ബി. അഭയദേവ്
 കൃതികൾ 
 കഥാപ്രസംഗം സംഗീതവും പശ്ചാത്തല സംഗീതവും

അവതരിപ്പിച്ച പ്രധാന കഥകൾ
 ശാന്തിനികേതനം, കതിരുകാണാക്കിളി, ദമയന്തി, യാഗം, സേതുബന്ധനം, പൊയ്മുഖങ്ങൾ, ഉഷ്ണമേഖല, ഭാരതരത്നം (നെഹ്രുവിൻ്റെ
ജീവചരിത്രം), മഴു (എബ്രഹാം ലിങ്കന്റെ ജീവചരിത്രം) തുടങ്ങിയ ജീവചരിത്ര കഥകളും അദ്ദേഹം അവതരിപ്പിച്ചിട്ടുണ്ട്.
പുരസ്കാരങ്ങൾ
 കേരള സംഗീത നാടക അക്കാദമിയുടെ ഗുരു പൂജ പുരസ്കാരം
 കഥാപ്രസംഗ അക്കാദമിയുടെ ‘കാഥിക ശ്രേഷ്ഠ പുരസ്കാരം’
 ഇരവി ഗ്രന്ഥശാലയുടെ ‘വി.സാംബശിവൻ പുരസ്കാരം’
 കടയ്ക്കാട് വിശ്വംഭരൻ പുരസ്കാരം
 ആർ.പി.. പുത്തൂർ പുരസ്കാരം

അവലംബം

വർഗ്ഗം:കഥാപ്രസംഗകർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:സാംസ്കാരിക പ്രവർത്തകർ
വർഗ്ഗം:നവംബർ 7-ന് മരിച്ചവർ
വർഗ്ഗം:2025-ൽ മരിച്ചവർ